Kjære elever og foreldre/foresatte som skal begynne på restaurant- og matfag (RM), Vg1 og Vg2 skoleåret 2022/2023.

**Velkommen som elev til et nytt og spennende skoleår ved RM på Strinda videregående skole.** Vi håper at dere har hatt en riktig fin sommerferie! Nå starter vi opp det viktige læringsarbeidet som handler om den enkelte elevs utvikling og mestring.

På avdeling for RM blir vi dette skoleåret ca.140 elever, med ti klasser til sammen på alle våre tilbud. Sammen med den enkelte elev, og i samarbeid med foresatte, vil skolen gjøre sitt beste for at elevene skal ha det godt sosialt og utvikle seg faglig.

**Vi er glade for at du har valgt vårt utdanningsprogram, som kan gi deg mange muligheter i fremtiden.**

**Vi ønsker å gi deg/dere litt praktisk informasjon før skolestart:**

**Lærebøker**

Deles ut i løpet av de første skoleukene/etter avtale. Du må selv holde deg med papir, permer og skrivesaker.

**Arbeidsantrekk og hygiene**

En stor del av opplæringen på restaurant- og matfag vil foregå på kjøkken, verksted, restaurant og bar. For å etterkomme kravene til hygiene og renslighet er det nødvendig at du alltid har rent og godkjent arbeidstøy. Møter du til undervisning i urent eller manglende arbeidstøy vil du ikke kunne delta i undervisningen. Dette er en del av skolens pålagte HMS krav.

Skolen har avtale om leasing og vask av arbeidstøy og vi anbefaler deg å gå inn på denne ordningen. Da har du alltid rent arbeidstøy tilgjengelig. Dersom du skaffer arbeidstøy selv, må du forplikte deg til at tøyet til enhver tid er forskriftsmessig rengjort. Du må også kjøpe inn flere sett tøy fordi undervisning på kjøkken/verksted som regel foregår flere dager etter hverandre (2 – 10 dager), og du vil trenge både kokkeklær og servitørklær.

Alle elever må kjøpe arbeidssko. Av sikkerhetsmessige årsaker skal det være sko som er tette foran på tåa. Treskoliknende helse-sko anbefales, men IKKE Crocks. Husk at du skal gå med dem i mange timer, så de må være gode å gå i. Elever på Vg1 RM og Vg2 kokk- og servitørfag må i tillegg ha sorte serverings sko. Servitørlæreren gir informasjon om dette ved skolestart. **Det anbefales at du merker skoene dine godt og har dem låst inne i ditt tildelte garderobeskap, dette gjelder alt av privat tøy også!**

**OBS!** Synlig piercing er av sikkerhet/HMS og hygieneårsaker ikke tillatt i praksisundervisningen.

**Klær, garderobe, hengelås og nøkler**

Før du får utlevert arbeidstøy må du:

* Ta med 2 stk. hengelås for garderobeskap og bokskap til skolestart, kjøp gjerne lås med kode (og ikke den minste eller billigste …).

Tap av nøkkel koster kr. 200,- hver gang og kjøpes i kantina.

Hvis hengelås må klippes opp ved tap av nøkkel, gjøres ikke dette før eleven har ny hengelås.

|  |  |  |  |
| --- | --- | --- | --- |
|  | **VG1 RM/3 vei** | **VG2 Matfag** | **VG2 Kokk og servitør** |
| **Arbeidstøy** | Kr 5000,00 | Kr 5651,- | Kr 6463,- |
| **Høsten 2022** | Kr 2500,00 | Kr 2851,- | Kr 3263,- |
| **Våren 2023** | Kr 2500,00 | Kr 2800,- | Kr 3200,- |

Du vil motta faktura fra fylkeskommunen hvert halvår. Har du spørsmål om betaling (oppdeling av faktura osv.), ta gjerne kontakt med skolens kontor på telefon 72 81 12 90.

**Viktig!**

For at du skal få utlevert klær og garderobeskap må du levere underskrevet bekreftelse til kontaktlærer **så snart som mulig etter skolestart og seinest innen 19.08.22.**

Vennlig hilsen

Geir-Rune Larsen

Avdelingsleder for restaurant- og matfagVedlegg 1.

**Bekreftelse tøy og garderobe.**

Vi ber deg underskrive og ta med denne bekreftelsen tilbake til skolen så snart som mulig etter skolestart og **innen 19.08.22.** Foresatt må skrive under dersom du er under 18 år.

Jeg/vi bekrefter å ha lest vedlagte informasjonsskriv som gjelder følgende punkter:

1. Ikke tillatt med synlig piercing i praksisundervisningen (HMS/hygienekrav).

1. Arbeidstøy inkludert vask.

□ Jeg ønsker å leie arbeidstøy inkludert vask gjennom skolen og betale   
egenandel for dette.

□ Jeg aksepterer å bli fakturert for kr200,-, for garderobenøkkelen dersom den er ødelagt eller ikke leveres inn ved skoleslutt.

□ Jeg benytter egen ordning for kjøp og vask av arbeidstøy og er klar over HMS og hygienekravene som stilles til at elevene må ha rent arbeidstøy, for å få adgang til undervisning i skolens kjøkken/verksted.

|  |  |
| --- | --- |
| Sted: | Dato: |
| Elevens navn (Blokkbokstaver): | Foresattes navn (Blokkbokstaver): |
| Underskrift elev: | Underskrift foresatte: |